b'\n_START_ARTICLE_\nErik Mjelde\n_START_SECTION_\nKarriere\n_START_PARAGRAPH_\nErik Mjelde var elev p\xc3\xa5 SK Branns fotballgymnas, og han viste at han hadde kvaliteter som midtbanespiller. Han trente med A-laget til Brann, og den 30. juni 2002 fikk han sin debut p\xc3\xa5 Stadion, der Brann vant 4-1 over Molde FK. Mjelde fikk spille seks A-lagskamper for Brann, f\xc3\xb8r han i midten av 2003-sesongen ble utl\xc3\xa5nt til L\xc3\xb8v-Ham. Etter tre sesonger i L\xc3\xb8v-Ham kj\xc3\xb8pte Sandefjord Fotball Mjelde for 40\xc2\xa0000 kroner. _NEWLINE_Han ble sv\xc3\xa6rt popul\xc3\xa6r i Sandefjord. I 2009-sesongen var han kaptein for klubben og scoret han elleve m\xc3\xa5l p\xc3\xa5 29 kamper. Han var den mestscorende midtbanespilleren i Tippeligaen den sesongen._NEWLINE_Mjelde hadde lenge et \xc3\xb8nske \xc3\xa5 spille for Brann igjen. I januar 2010 var han \xc3\xb8nsket av Brann og Troms\xc3\xb8. Den 22. januar ble SF og Brann enige om en overgang for Mjelde. Han signerte en 4-\xc3\xa5rsavtale med bergensklubben._NEWLINE_Mjelde ble frigitt av Brann 15. mars 2013 etter en konflikt med Brann trener Rune Skarsfjord. Mjelde signerte samme dag en 3-\xc3\xa5rsavtale med Lillestr\xc3\xb8m._NEWLINE_Mjelde scoret det f\xc3\xb8rste m\xc3\xa5let mot Haugesund den 15. april 2011 p\xc3\xa5 like under 11 sekunder. Han er derfor rekordholder for raskeste m\xc3\xa5l i Tippeligaen noensinne._NEWLINE_Mjelde scoret det f\xc3\xb8rste m\xc3\xa5let i 2012 sesongen mot Lillestr\xc3\xb8m fra egen banehalvdel._NEWLINE_29. oktober 2014 ble det klart at han var klar for sin andre periode i Sandefjord Fotball. I 2015 spilte han 25 kamper og scoret 5 m\xc3\xa5l for Tippeligaklubben.'